CELEX: 
Language: lv
Date: 2021-05-28 00:00:00
Title: KOMISIJAS REGULA (ES) …/.. ar ko groza Eiropas Parlamenta un Padomes Regulu (EK) Nr. 2003/2003 par mēslošanas līdzekļiem, lai I pielikumā iekļautu jaunu EK mēslošanas līdzekļa tipu

KOMISIJAS REGULA (ES) …/..
            
            
               (28.5.2021),
            
            
               ar ko groza Eiropas Parlamenta un Padomes Regulu (EK) Nr. 2003/2003 par mēslošanas līdzekļiem, lai I pielikumā iekļautu jaunu EK mēslošanas līdzekļa tipu 
               
            
               (Dokuments attiecas uz EEZ)
            
            
               EIROPAS KOMISIJA,
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes Regulu (EK) Nr. 2003/2003 (2003. gada 13. oktobris) par mēslošanas līdzekļiem
                  1
                un jo īpaši tās 31. panta 1. punktu,
            
            
            
               tā kā:
            
            
               (1)Kālija formiāta ūdens šķīduma ražotājs ar Zviedrijas iestāžu starpniecību ir iesniedzis Komisijai pieprasījumu minēto vielu kā jaunu mēslošanas līdzekļa tipu iekļaut Regulas (EK) Nr. 2003/2003 I pielikumā. Kālija formiāta ūdens šķīdums ir izstrādāts, lai nodrošinātu labāku kālija uzsūkšanos to augu lapās, kuriem šī primārā barības viela ir īpaši vajadzīga, piemēram, augļiem un dārzeņiem.
            
            
               (2)Kālija formiāta ūdens šķīdums, kas norādīts šīs regulas I pielikumā, atbilst Regulas (EK) Nr. 2003/2003 14. pantā noteiktajām prasībām. Tāpēc tas būtu jāiekļauj minētās regulas I pielikumā dotajā EK mēslošanas līdzekļu tipu sarakstā.
            
            
               (3)Tādēļ Regula (EK) Nr. 2003/2003 būtu attiecīgi jāgroza.
            
            
               (4)Šajā regulā paredzētie pasākumi ir saskaņā ar atzinumu, ko sniegusi atbilstīgi Regulas (EK) Nr. 2003/2003 32. pantam izveidotā komiteja,
            
            
               IR PIEŅĒMUSI ŠO REGULU.
            
            
               1. pants
            
            
               Regulas (EK) Nr. 2003/2003 I pielikumu groza saskaņā ar šīs regulas pielikumu.
            
            
               2. pants
            
            
               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            
            
               Šī regula uzliek saistības kopumā un ir tieši piemērojama visās dalībvalstīs.
            
         
         
            
               Briselē, 28.5.2021
            
            
               
                     Komisijas vārdā —
               
               
                     priekšsēdētāja
                     Ursula VON DER LEYEN
               
            
         
         
            
                  
                     (1)
                  
                        OV L 304, 21.11.2003., 1. lpp.
               
            
      
    ---documentbreak--- 
      
         
         
            
               PIELIKUMS
            
            
               Regulas (EK) Nr. 2003/2003 I pielikumu groza šādi:
            
            
            
               pielikuma C.1. iedaļas tabulā pēc 7. ieraksta pievieno šādu ierakstu:
            
            
            
                     
                        “8.
                     
                  
                  
                     
                        Kālija formiāta ūdens šķīdums
                     
                  
                  
                     
                        Produkts, ko iegūst kālija hidroksīda, formaldehīda, butiraldehīda un skudrskābes  reakcijas rezultātā, kam seko atdalīšana un iztvaicēšana
                     
                  
                  
                     
                         50 % kālija formiāts 
                     
                     
                        28 % K2O
                     
                     
                        Kālijs, izteikts kā ūdenī šķīstošs K2O  
                     
                     
                        27 % formiāts
                     
                  
                  
                     
                  
                  
                     
                        Ūdenī šķīstošs kālija oksīds”